Julius Glattfelder

**Gyula Glattfelder** (opprinnelig **Julius Glattfelder**; født 18. mars 1874 i Budapest i kongedømmet Ungarn i Østerrike-Ungarn; død 30. august 1943 i Budapest i Ungarn) var en ungarsk tyskættet katolsk biskop, prestepedagog, forfatter og kirkepolitiker.
## Liv og virke
### Bakgrunn
Julius Glattfelder ble født i 1874 som sønn av en tysk industrimann og en ungarsk mor i Budapest, hvor han ble uteksaminert fra *lyceum* og studerte teologi.

### Prest
Han ble ordinert til prest den 15. oktober 1896. Selv som ung prest var han en fremragende ungdomsprest, prestepedagog, grunnlegger av *St. Emmerich-kollegiet* (*Emericaneum *) for studenter, og redaktør av tidsskriftet *Örökirnádás* (=Evig tilbedelse). I I løpet av denne tiden fikk han bygget *Emericaneum* og fremmet utgivelsen av teologiske tidsskrifter. I 1909 ble han professor ved det katolske teologiske fakultet ved Universitetet i Budapest.

### Biskop av Csanád
#### I Temesvar (Timisoara)
Den 8. mars 1911 ble han ordinert til biskop av Csanád bispedømme. Han ble bispeviet 14. 1911 av erkebiskop János Csernoch av Kalocsa; medkonsekrerende var biskop Ottokár Prohászka av Székesfehérvár (Albareale), og biskop Vasile Hossu av Lugoj (rumensk gresk-katolsk). Innsettelsen fant sted den 28. mai 1911 i den katolske katedral i Timisoara. Byggingen av det nye katolske seminar i Timișoara ble initiert av biskop Julius Glattfelder. 15. august 1920 bestemte han seg for å opprette en konfesjonell tysk lærerhøyskole i Timisoara. Undervisningen begynte 3. november 1920 i *Tigergasse*.

Slutten av første verdenskrig medførte en treveis deling av Csanád bispedømme. På grunn av delingen av Banat i tre deler, strakte Csanád bispedømme seg nå over tre land. Trettitre sogn og byen Szeged forble med Ungarn. Fra 1923 og utover var også biskopen av Csanád bosatt i Szeged. 64 menigheter, med sentrum i Zrenjanin, ble innlemmet i kongedømmet Serbia. I 1988 ble Zrenjanin bispedømme opprettet i dette området. Det største området av det tidligere Csanád bispedømme, med 163 menigheter med sentrum i Timișoara, ble tildelt kongedømmet Romania.

#### I Szeged
Etter at biskop Gyula Glattfelder i et pastoralbrev i 1922 skarpt kritiserte den rumenske regjeringens skole- og landbruksreformer, ble han deportert til Ungarn. Den 17. februar 1923 utnevnte den apostoliske nuntius i Bucuresti den Banatschwabiske domherren Augustin Pacha til apostolisk administrator for den delen av bispedømmet Csanád som forble i Romania. Glattfelder tok farvel med Timișoara med en høytidelig høymesse den 11. mars 1923. 

Den 25. mars 1923 flyttet han fra Timișoara til Szeged, hvor han tjenestegjorde i over 20 år som biskop av det ungarske bispedømmet Csanád. Der bygde han et nytt bispedømme fra det gjenværende bispedømmet: katedral, seminar, bispebolig og menighetsorganisasjon.

Gyula Glattfelder var også forfatter med 228 publikasjoner og 64 hyrdebrev. Han var likeledes en utmerket predikant og kirkepolitiker. Glattfelder ble medlem av Overhuset i det ungarske parlament i 1927.

### Utnevnelse til Kalocsa
Den 24. september 1942 ble han utnevnt til erkebiskop (personlig tittel) av Kalocsa, men han kunne ikke tiltre embedet på grunn av sykdom.

Erkebiskop Julius/ Gyula Glattfelder døde den 30. august 1943 i Budapest, og ble gravlagt i katedralens krypt i Szeged. 

Det gjenværende ungarske bispedømmet Csanád ble omgjort til et nytt bispedømme i 1982, bispedømmet Szeged-Csanád.

## Verker
**A plébánosok jogai és kötelességei a plébániai javadalom és jövedelem körül* (1897)
**XIII. Leó és a pápaság világtörténelmi hivatása* (1900)
* *A korszellem és a katolicizmus* (1901)
**[http://mtdaportal.extra.hu/books/glattfelder_gyula_a_gazdasagi_vilagvalsag.pdf A gazdasági világválság lelki okai]* (1931)
**Ordo divini officii recitandi sacrique peragendi juxta kalendarium romano-csanádiense. Pro usu dioecesis csanádiensis jussu et auctoritate excellentissimi ac reverendissimi domini moini Julii Glattfelder de Mór.* Pro anno domini 1935.
**Vezérkönyv agrárifjúsági vezetők számára* (1937)
**Glattfelder Gyula szózata az ország papságához* (1938)
**Szentek és hősök* (1938)
**Ordo divini officii recitandi sacrique peragendi juxta kalendarium Romano-Csanádiense. Pro usu dioecesis Csanádiensis jussu et auctoritate … Julii Glattfelder de Mór.* Pro anno domini 1939
* A hősök árvái. Népiratkák 315. Szent István Társulat Budapest, 1916

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Flavio Chigi den eldre (1631-1693) *1686
* Kardinal Giovanni Antonio Guadagni (1674-1759) *1724
* Kardinal Christoph Bartholomäus Anton Migazzi von Waal und Sonnenthurn (1714-1803) *1751
* Kardinal József Batthyány (1727-1799) *1759
* Erkebiskop Ferenc Fuchs (1744-1807) *1788
* Erkebiskop István Fischer de Nagy (1754-1822) *1804
* Biskop József Vurum (1763-1838) *1816
* Biskop Ferenc (František) Lajcsák (Lajčák) (1772-1833) *1825
* Kardinal János Keresztély Scitovszky (1775-1866) *1828
* Kardinal János Simor (1813-1891) *1857
* Biskop Károly Hornig (1840-1917) *1888
* Kardinal János Csernoch (1852-1927) *1908
* Biskop *Gyula Glattfelder* (1874-1943) *1911

## Litteratur
* István Zombori (utg.): *Igazságot szeretettel Glattfelder Gyula élete és munkássága. (Wahrheit mit Liebe. Leben und Werk des Gyula Glattfelder.)* Magyar Egyháztörténeti Enciklopédia Munkaközösség / Katolikus Értelmiségi Szövetség, Budapest / Szeged 1995, 203 S.
* Koloman Juhász, Adam Schicht: *Das Bistum Timișoara-Temeswar. Vergangenheit und Gegenwart.* Timișoara 1934, ISBN 3-922046-76-2.
* Anton Peter Petri: *Biographisches Lexikon des Banater Deutschtums.* Marquartstein 1992, ISBN 3-922046-76-2.
* Stephan O. Schüller: *Für Glaube, Führer, Volk, Vater- oder Mutterland? Die Kämpfe um die deutsche Jugend im rumänischen Banat (1918–1944).* LIT Verlag, Münster 2006, ISBN 978-3-8258-1910-1, s. 25.
* Rupert Klieber: *Die Bischöfe der Donaumonarchie 1804 bis 1918. Ein amtsbiographisches Lexikon, Band 1: Die röm.-kath. Kirchenprovinzen Gran, Kalocsa, Erlau im Königreich Ungarn*, Duncker & Humblot, Berlin 2020, ISBN 978-3-428-15648-1 (Print), ISBN 978-3-428-55648-9 (E-Book)

## Referanser